**­­Spassighjata in muntagna - Prufissori**

**Liveddu :** B2

**Parlata :** Celavu Mezana

**Durata :** 4’ 46

À spassighjà in dui in muntagna.

**.U filmettu:**

1. Attippemi !
2. Si pianta una cria.
3. À rinfriscà ci.
4. Hè ora di u spuntinu.
5. Una passata pessima.
6. Ci voli à cuntinuà !

**SCOPI CUMUNICATIVI**

- Parlà di lochi muntagnoli

- Parlà di l’attività muntagnoli

- Indittà una frequenza

- Cuntà un fattu passatu

**Sfruttera pidagogica :**

**.Capiscitura:**

U prufissori si pudarà ghjuvà di l’esercizii interattivi.

1. **Glubali :**

. À i sculari li si dumanda di dì tuttu ciò ch’eddi poni nantu à u filmettu (paroddi, pezzi d’infrasati, situazioni...). À pocu à pocu si ghjugni à una discrizzioni fundia di u cuntestu è di i situazioni.

1. **À pezzi :**

. Pà ogni parti si pò dumandà à i sculari di truvà un titulu.

. I sculari ripetini u più paroddi, pezzi d’infrasati o infrasati pussibuli.

. U prufissori faci i dumandi pricisi : « quali ci hè quì ? », « comu hè u locu ? », « chì si pò dì di l’attitudina di a patrona ? » ecc...

1. **Ghjocu**

. I sculari facini un chjami è rispondi trà eddi da assicurà a capiscitura. Si pò fà à squatra o in dui. Ci hè tanti punti à dumanda. A squatra o u scularu chì ni hà u più à quandu compii i dumandi hà vintu.

**.Sprissioni urali è/o scritta**

. I sculari rifacini a passata à menti (si scegli una parti o dui di u filmettu). A poni rifà mittendu ci l’elementi parsunali.

. I sculari cercani di trascriva uni pochi d’infrasati in a so varietà.

**Lessicu è cumunicazioni :**

**- A muntagna :**  a sarra/a serra, a muntagna ‡ a piaghja, a pianura, u pianu, a vaddi, u monti, l’elpa/l’alpa, a cima, a punta, u pinzu/u pinzaglione, a bocca/a foci/u coddu, u sciappali, u fiumi, a vadina/a ghjargala, l’ochji/a surgente-a surghjenti, a funtana, a furesta, a stretta/a strada/u chjassu, u muru, a teppa, u lagu, a piscia, a puzzina, l’alturaghja, un’arretta…

**- L’attrazzi :** u saccu, a musetta, u bastoni, a robba, a tenda, u saccu da dorma, a zucca biitoghja, a butteglia, a carta, a lampa, …

**- A vistitoghja :** a maglietta, a lana, a vesta calda, u cappuccinu, i calzetti, I scarponi, a barretta, i spichjetti neri, i guanti…

**- L’attività :** a spassighjata, a pesca, l’appichjera, u schì, u pasturalisimu, a muntagnera ‡ l’impiaghjera, l’apicultura, u legnu, a castagna, a guida…

**- Sprissioni :** Ànimu ! - Chì và pianu và sanu, chì và sanu và luntanu. - Loda a muntagna è teni ti in piaghja. - L’omi camminanu è e muntagne stanu ferme. - Si dicerebbe ch’ellu hà spianatu e muntagne. - Ùn sò micca muntagne da spianà ! - Sì rompe un monte, una natura mai.

**- Aghjittivi***:* muntagnosu, muntagnolu ‡ piaghjincu, altu, faciuli ‡ difficiuli,

tranchju/pultroni/sdraziu, stancu, lestru, assistatu ‡ dissitatu, famitu ‡ saziu…

**- Verbi :** cuddà ‡ falà, attippà, marchjà/viaghjà/camminà, trincà, piantà, strazià, spatanscià, rifiatà, muntagnà ‡ impiaghjà…

**-A frequenza :** à spessu, pocu spessu, raramente/scarsamente, (guasgi/guasi) mai, sempri, pocu, massi/assai/mori, di solitu, à l’usu, ogni tantu, à le volte, una volta, parechji volti, una volta à ghjornu…, tutti i ghjorni, ogni volta, à l’uccasioni…

**Gramatica :**

- **U passatu quancianu :** ausiliariu à l’imparfettu + participiu passatu

**- U futuru semplici**

**- L’imperativu :** a svucalatura- a forma nigativa

**- U sughjuntivu passatu**

**- U verbu vulè :** formi suttanacci è supranacci (es : vulerà/vurrà)

**Funulugia**

- I cunsunali doppii o micca

- A scunsunatura

**.Discorsu in cuntinuvu**

*U sughjettu pò ghjuvà da pruduzzioni scritta.*

- Cunteti una spassighjata o una passata spurtiva in muntagna.

* Discriviti un locu muntagnolu chì vi piaci più cà più è diti parchì.

**.Cuntrastata**

*U sughjettu pò ghjuvà da pruduzzioni scritta.*

- Aveti da fà una spassighjata cù un amicu : discurriti di l’appruntera (u locu indè vo andareti, ciò chì ci voli à purtà, comu ci aveti da andà…)

-Feti una cuntrastata trà un pastori (o un apicultori, un lignaghjolu o altru) è un ghjurnalistu chì l’intarroga à nant’à u so mistieri.

**Cultura**

**1-U GR 20**

-Parcorsu : Conca-Calinzana o Calinzana-Conca

-Distanza : circa 180 chm

-Sliveddu tutali : 12 100 m

-Durata : 14 ghjorni

-7 tappi

-A strada “Frà li monti”, da Calvi à Portivechju, era un’idea di Guy Degos, un inginieri di i furesti, rializata da Michel Fabrickant, un alpinista, in u 1970. U GR20 hè statu criatu in u 1972 da u Parcu Naturali Righjunali di a Corsica. U scopu era di fà un parcorsu spurtivu pà ghjenti spirimintati. Ci vulia à appruvistà si in i paesi, chì i rifughji (gistiti da u PNRC) ùn aviani drittu à venda a robba. À pocu à pocu u GR20 hè divintatu famosu, cù sfarenti liveddi di difficultà. Oramai u Parcu hà diligatu a gistioni di i rifughji, induv’eddu si pò cumprà tuttu. U sviluppu di u GR20 (è ancu d’altri parcorsi, tali *Mare à Mare*, *Mare è Monti*) hà inghjinnatu una catiguria prufissiunali nova : i guidi di muntagna è d’alta muntagna, chì u prima hè statu Ghjuvampaulu Quilici. U turisimu muntagnolu s’hè sviluppatu dinò (sò pochi l’impresi à prupona l’urganizazioni di a spassighjata !), ma certi pensani ch’eddu ci vurria à limità u numaru di marchjadori, chì i stretti sò intratinuti pocu è micca è u priculu d’arruvinà a muntagna hè trimendu. A trailosa francesa Emilie Lecomte l’hà parcorsu in menu di 42 ori in u 2012 è u so cumpatriottu François d’Haene in 31 ori in u 2016. è

**2- L’arburatura è i pianti muntagnoli**

**I maghjini si poni truvà in u cuntinuru di u modulu**

**. L’arburatura**

Leccia

*Pinus nigra Quercus pubescens Taxus baccata*

Làriciu ENDEMICU Quarciu Tassu TOSSICU

**Une image contenant extérieur, arbre, ciel, montagne

Description générée automatiquement** Une image contenant arbre, extérieur, plante, vert

Description générée automatiquement Une image contenant arbre, plante, herbe, extérieur

Description générée automatiquement

Fotò : CC BY 3.0/Jean-Pol Grandmont Fotò : CC BY-SA 2.5/Georgi Kunev Fotò : CC BY-SA 3.0/Frank Vincentz

*Fraxinus ornus Alnus alnobetula Fagus sylvatica*

Ornu Alzu di muntagna Faiu

Bassu

**Une image contenant arbre, extérieur, plante

Description générée automatiquement Une image contenant plante, arbre, vert, feuille

Description générée automatiquement Une image contenant plante

Description générée automatiquement**

Fotò : Canopé Besançon Fotò : Canopé Besançon Fotò : Canopé Besançon

**. I pianti muntagnoli**

Di regula, i pianti è i fiori un nomi l’ani s’eddi sò di ghjuvori, da scucinà o da curà pà u più. Hè cusì chì di certi pianti ùn si cunnosci cà u nomi scentificu. In corsu, ci hè parechji nomi pà a listessa pianta, sicondu u locu (es : a muredda, a murza...), è un nomi pò indittà parechji fiori dinò (es : u garofanu pà l’oeillet, la pivoine...)

* **Endemichi**

*Aquilegia bernardii* *Pinguicula corsica Biscutella rotgesii*

Amore piattu (scarsa scarsa)

PRUTETTA

Une image contenant plante, fleur, herbe, extérieur

Description générée automatiquement Une image contenant herbe, extérieur, roche, champignon

Description générée automatiquement Une image contenant fleur, plante, intérieur, vase

Description générée automatiquement

Fotò : [CC BY-SA 3.0](https://creativecommons.org/licenses/by-sa/3.0)/Meneerke bloem Fotò : CC BY-SA 3.0/Quentin Scouflaire Fotò : ministeriu di l’eculugia

*Helleborus lividus Leucanthemopsis alpina*

Aiton subsp. *corsicus* subsp. *tomentosa*

Nocca/Nucca TOSSICA PRUTETTA

*Une image contenant extérieur, arbre, roche, plante

Description générée automatiquement* Une image contenant plante, fleur, terrain, extérieur

Description générée automatiquement

Fotò : MD PredaliFotò : Canopé Besançon

*Myosotis corsicana* *Aconitum napellus* subsp. *corsicum*

Erba celesta PRUTETTA Acònitu ? TOSSICU- PRUTETTU

 

Fotò : Canopé Besançon Fotò : Canopé Besançon

* **Altri (cusmupòliti) :**

-L’arba barona, a filetta, u cuccu, a scopa, u ghjineparu, u muchju, l’astratella, a pivarella, a nepita...

***Rifarenzi :***

- **L’alta strada**

*Ghjuvan Paulu Poletti*

La mio culomba messaghjera  
Chì parte per longu viaghju  
Traversa la Corsica intera  
Cù lu zitellu è lu capraghju.

Saluta mi l’Omu di Cagna

È l’Ospedale cun Bavella

Di lu Cuscionu la muntagna

Incù l’Alcudina per stella

Stende lu volu maestosu

Cala u to sguardu in pianu d’Ese

Ci sò li Pozzi è lu Rinosu

Ti faranu cullane appese

Franca l’Oriente è Monte d’Oru

Da Manganellu à la Maniccia

Cù li lavi di lu Ritondu

Guarda lu Cardu è Lattiniccia

Acqua Ciarnente è Camputile

Da Ninu à Verghju per la furesta

Hè bella la neve d’aprile

Quandu u sole si mette in festa

O Paglia Orba luminosa

Regina bianca incurunata

Damicella cusì pumposa

Di lu Cintu s’hè innamurata

Cantanu inseme cun amore

Cù l’altre cime di lu circondu

U silenziu fattu rimore

Per la bellezza di lu mio mondu

**- Un passu ver di u celu**

*Ghjuvan Paulu Poletti*

À tè sò l’ochji di l’alba è la prima riturnella  
Chì t’accende core in pettu nantu à a strada la più bella  
Quandu s’atteppa lu passu trà ghjinèparu è murzella

À tè sò li verdi chjassi, l’onde chjare di e puzzine  
In gioia sò ghjàllicu è bassu, e taccule canterine  
Chì vanu à cercà l’eternu sin’a le bianche cunfine

Quì si riposa lu ghjornu à l’ombra di qualchi fiore  
A piverella è mintrastu hà furatu tant’odore  
Per andà à truvà la notte è dumandalli l’amore

Quì sò li venti scherzosi chì pettìnanu le cime  
Di nebbia arriciulita ind’un stranu fischjulime  
Quandi a furesta si veste per e stonde di vaghjime

Avà sò le neve ardente, a to richezza infinita  
Falata da l’alte sponde cume fata insunnulita  
À quale tù dai l’anellu per imbellisce la to vita.

**- E neve di u Cuscionu**

*Ghjuvan Paulu Poletti*

Una croce di u ricordu cum’è una sentinella

È un reame silenziu d’ogni bellezza schiavu

Quandu i quattru venti alliscianu à Bavella

È chì a luna strisgia e creste d’Asinau

Eo tengu cum’è un sonniu secretu

E neve di Cuscionu

Quandu e punte s’accendenu di gemma la più fina

Cum’è rampini d’oru azzingati à u celu

Quandu u tempu dinnera da piattà ci a matina

Quandu a spalla umana cerca u so mantellu

Eo tengu cum’è un sonniu secretu

E neve di Cuscionu

Quandu pesa dicembre à la fronda chì casca

È chì a notte veste di cristallu la terra

Quandu u ghjelu stringhje l’onde di Marinasca

Da u focu chì nasce è canta in Bocchinera

Eo tengu cum’è un sonniu secretu

E neve di Cuscionu

Quandu u sole è i monti ballanu in cunfidenza

Cum’è un vechju cantu chì a veghja rinova

Quandu s’infrebba l’ochju à i lumi di Quenza

È ch’ellu s’apre l’usciu à l’anima ritrova

Eo tengu cum’è un sonniu secretu

E neve di Cuscionu

**- E muntagne d’Ese**

*Ghjuvan Paulu Poletti*

Quì sò surgenti curtese  
È di lume l’eternu sugiornu  
Quassù per e muntagne d’Ese  
Sè tu ci torni mai un ghjornu

Di silenziu n’aghju un tesoru  
È un ricordu di quelli ochji d’oru.

Quì cantanu mille fole  
A e frebbe d’inguernu intrecciate  
Da Tarmini à Scaldasole  
A Foce d’Astra calma in le fruppate

Di bellezze n’aghju un tesoru  
È un ricordu di quelli ochji d’oru.

Quand’ì ferraghju ne hè chjosu  
In le furie di i venti suprani  
Altieru canta Renosu  
Cun centu cialambelle in le mani

D’armunie n’aghju un tesoru  
È un ricordu di quelli ochji d’oru.

Di sogni è d’orizonti  
N’aghju li prufumi discreti  
Di l’Amicizia di sti monti  
Ne tengu i quaterni secreti

Di sole è ventu n’aghju un tesoru   
È un ricordu di quelli ochji d’oru.

**- Alcudina**

*Tradiziunali* <https://www.youtube.com/watch?v=ZFuFdHLyN44>

<https://www.youtube.com/watch?v=abDlmHmP1Tw>

<https://www.youtube.com/watch?v=VfbrUsyiMNU>

Principià vogliu à lodare

O San Petru è Veraculongu

Po ci hè Nebbiu incù la Trova

U Fraulettu à fà la prova.

Funtana di Terminelli

O Terminò da Faccia al Pianu

Teppa Ritta fù chjamata

O da quel terminu vicinu.

Da quel facce circondati

O li billezzi in li cunfini

Sottu quel toppe di prati

O sguizzanu tanti roscelli

Sottu sò [pesci](https://co.wikipedia.org/w/index.php?title=Pesciu&action=edit&redlink=1) sarrati

È sopra pascenu l'[agnelli](https://co.wikipedia.org/w/index.php?title=Agnellu&action=edit&redlink=1)

Li [cavalli](https://co.wikipedia.org/wiki/Cavallu) è li [ghjumenti](https://co.wikipedia.org/wiki/Ghjumenta)

È li [boia](https://co.wikipedia.org/w/index.php?title=Boiu&action=edit&redlink=1) cù li [vitelli](https://co.wikipedia.org/w/index.php?title=Vitellu&action=edit&redlink=1).

O passendu par li Croci

U Cavallari è Paddaghjolu

Sentu una [sampugna](https://co.wikipedia.org/w/index.php?title=Sampugna&action=edit&redlink=1) rara

O chì chjamaia patri è figliolu

Intreremu in quelli selpi

O ronchi cervi è russignoli

Po ci era tanti colombi

O facianu tanti caroli

L'[Alcudina](https://co.wikipedia.org/wiki/Alcudina) chjama è invita

O di l'altezza nun ci hè la para

Guarda la [Corsica](https://co.wikipedia.org/wiki/Corsica) unita

O quantu gira o terra è [mari](https://co.wikipedia.org/wiki/Mari)

Po guarda à Magior Segnu

O parti assai da la [Sardegna](https://co.wikipedia.org/wiki/Sardegna).

**- A muntagnera**

*Marcellu Acquaviva*

Ch'ellu si n'hè scorsu maghju  
Sarà più d'una simana  
Approntati, o capraghju   
À lascià piaghja è calmana  
Ch'ai da fà l'altu viaghju  
Dopu ghjuntu in Barghjana

Avvedeci, o Falasorma !  
Cù i parenti è l'amichi  
Sempre liati à Niolu  
Per e gioie è i castichi   
Da Montestremu à u mare  
Avemu listessi antichi

Sbuccarè in Caprunale  
Guardendu da altu à bassu  
Supranendune à Òmita  
À a funtana di u Tassu  
Basgiati a croce nova  
Chì a vechja ùn s'hè piu trova

Eccu a Mirindatoghja  
Ti riposa di a cullata

Ma fà casu à a capra  
Ch'ella ùn si sia sbandata  
S’è tù voli esse in Pùscaghja  
Tranquillu pè a nuttata.  
  
Dumane, à tempu ghjornu,  
( A cunnosci quessa a scola)  
Crisciaranu e fatiche  
Nanzu d'esse in Bagnarola  
Di scopre a valle di Tuda  
Tutt'ogn'unu si cunsola.

Dopu sò i radi à Noce  
Bassighjendu à e Pratelle  
T'avviarè più sicuru  
Ver di l'acqua di e Castelle  
Nanzu d'esse à u Muricciolu  
Sarà croscia a to pelle

Eccuti nu a Spilonca,  
Custì a banda si punta  
Ind’a mandria è aspetta  
Chi hà bisognu d'esse munta  
À datti un colpu di manu  
A to ghjente sarà ghjunta.

U terzu ghjornu à la mane  
Ti n'andarè vulinteri  
In Sesta o Petra Pinzuta,  
Biccarellu o à Tileri  
Più chè mai ghjunghjaranu  
À l'abbordu i fristeri

Avà chi ai righjuntu  
Di l'istate u rughjone  
Di tantu in tantu in paese  
Affaccati à l'occasione  
Po ùn mancà a to festa  
A mane di Sant'Antone.

- **U muchju**

*Xavier Paoli*

Muchju picciosu,

Rè di le piaghje

Muchju suchjosu

Chì circundeghji l’aghje

Sè lu cumpagnu

Di li nostri pastori

Ùn ci hè catagnu

Chì ùn ti fasci di fiori

Istate è imvernu

Adori in ogni locu

Vaghi à caternu

À chì ti mette focu !

Chì la to razza

Ùn venga mai à fine

Fatti fà piazza

Da i monti à le marine.

Grana è fiurisci

Fiurisci è frana, o muchju

Mai più finisci

Di dà culore è suchju

Muchju picciosu,

Rè di le piaghje

Muchju suchjosu

Chì circundeghji l’aghje

**A scopa**

*Anton Francescu Filippini*

Tutti smiralli verdi, la Scopa

Tutta pichjine verdi. Ma, dumane,

Tutta di madreperla impinnachjata.

“Ùn derà fruttu, nò”, dice la ghjente.

Ùn derà fruttu, nò. Ma intantu hè bella.

È, morta è tronca, ferà pulizia.

**A filetta**

*Anton Francescu Filippini*

Un lettu verde mi vogliu fà stasera,

Pè dormeci cun tè, chì parli corsu,

È tù, Filetta, mi sterai sincera.

-Santu Casanova : Una pesca in Liamone – Lettara di un pastore

-Don Pierre de Mari- A maledizzione di a scopa

-Carulu Giovoni : A canzona di a vadina

-Rivista *Isula Muntagna*, trimisincu

- https://www.educorsica.fr/index.php/video-files/file/259-muntagna-corsa

- https://www.educorsica.fr/index.php/recherche/359-i-pastori-di-lizzola-1988

-https://www.educorsica.fr/index.php/recherche/354-schi-di-fondu-in-zicavu-1981

- <http://www.le-gr20.fr/pages/les-etapes/>

- Intervista François Tomasi, Isula Mondi 2da -Via 5- U2- <http://educorsica.fr>

- Intervista Jean-Paul Quilici, Isula Mondi 2da -Via 5- U2- <http://educorsica.fr>

- L’amore piattu, Francesca Desideri, ed. D’Octobre, 2020

- Flore des maquis et des végétations associées de Corse, Jacques Gamisas, Albiana, 2014

- Arburi, arbe, arbigliule, PNRC, 1985-Albiana, 2008

-Mathieu Ceccaldi, Anthologie de la littérature corse, ed. Klincksieck 1973, ed. Alain Piazzola 2008

***-Lessicu :***

**-** [**http://educorsica.fr/lessicu/**](http://educorsica.fr/lessicu/)

**-** [**http://infcor.adecec.net**](http://infcor.adecec.net)